Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 435

1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek (pl. terület- és településfejlesztés és -rendezés) mellett egy új típusú, átfogó jellegû tervezés alapjainak megteremtését irányozta elõ. Ezen koncepció részeként a környezetvédelmi törvény elõírja — az NKP-val összhangban és külön törvény rendelkezései szerint — regionális, megyei és települési környezetvédelmi programok készítését. Ennek a kötelezettségnek a teljesítése az idõszak végére megyei, regionális szinten nagyrészt teljesült, ugyanakkor a települési szintû környezetvédelmi programok megalkotásában jelentõs elmaradások vannak. A településeknek eddig kevesebb, mint egytizede készített környezetvédelmi programot. A folyamat felgyorsítása érdekében 2001-tõl a KAC lehetõséget teremtett arra, hogy a települési programok készítésére az önkormányzatok támogatást igényelhessenek. A környezeti célok megvalósítása a természetvédelem és a levegõtisztaság-védelem területén volt a legnagyobb mértékû (szakterületi becslések szerint 80—90%-os). A vizek védelme, a földvédelem, az emberi egészség védelme, a környezetbiztonság növelése érdekében meghatározott feladatok teljesítésének mértéke ettõl kis mértékben elmaradt. A legnagyobb lemaradás a települési és épített környezet védelme, valamint a hulladékgazdálkodás terén mutatkozik. A közvetlen környezetvédelmi intézkedéseken túlmenõen számos környezeti mutató a gazdaság szerkezeti változásának következményeként is javult. 2.1.2. A környezet állapota — a környezeti folyamatok területi alakulása Az NKP-I idõszakában a környezet állapotának alakulását befolyásoló tényezõk között elsõsorban egyes környezeti terhelések csökkenése emelhetõ ki. Ez a csökkenés eltérõ mértékben volt tapasztalható az ország különbözõ 2003/142. szám régióiban, sõt egy régión belül is érzékelhetõ különbségek alakultak ki a települések vagy településcsoportok között. Számos helyhez kötött ipari forrás megszûnése, illetve a kibocsátott szennyezõanyagok fokozatos csökkenése következtében az Észak-Magyarországi és a Közép-Dunántúli Régió nagy kiterjedésû, a levegõ minõsége szempontjából szennyezettnek minõsített területei mozaikosan feldarabolódtak, területük a még megtalálható jelentõsebb légszennyezõ források (fõleg erõmûvek) közvetlen környezetére zsugorodott. A levegõ minõségét egyre erõteljesebben a közlekedési eredetû szennyezõanyagok kibocsátása határozza meg. A közlekedési eredetû légszennyezés, zajterhelés valamennyi régióban a jelentõs belsõ közúti forgalommal bíró városok — elsõsorban a fõváros, de az ország más térségeiben is, pl. Sopron, Mosonmagyaróvár, Szeged —, illetve a nagy forgalmú közlekedési útvonalak mentén fekvõ települések lakosságát érinti. Egyes településeken (pl. Kecskemét, Dunaújváros) magas az ülepedõ és szálló por koncentrációja. Nagy folyóink vízminõsége összességében javult, többségében elfogadható; a kisvízfolyások minõsége — kisebb hígító kapacitásuknak megfelelõen — rosszabb. A nagy vízfolyások vízszállításában vagy vízminõségében beálló szélsõségek (árhullám, szennyezõanyag levonulás) közel egy idõben több régió (a dunai árhullám öt, a tiszai három régió) folyómenti településeinek egész sora számára okoznak veszélyhelyzetet. A kisvízfolyások áradása vagy szennyezése esetenként ugyan lokális hatású, azonban a közvetlenül érintett település számára súlyos károkat okoz. Lokális vízminõségi problémát okozhatnak még a visszavezetett belvizek, valamint a városi és mezõgazdasági területek zápor lefolyása is. A szélsõséges idõjárási helyzetek is egyre gyakrabban fordulnak elõ. A változó vízjárás a Tisza mellékfolyóinak felsõ szakaszait jellemzi. A Balaton javuló vízminõsége, tartós vízszintcsökkenése, de a tóhoz kötõdõ gazdasági tevékenységek változása is három tervezési-statisztikai régiót (Nyugat-Dunántúl, Közép-Dunántúl, Dél-Dunántúl) érint, amibõl a szükséges fejlesztések kedvezõtlen szétdarabolódása is következik. Felszín alatti vízkészleteink védelme valamennyi régióban stratégiai feladat, hiszen az ivóvízellátás több mint 90%-ban, az egyéb vízigények kielégítése döntõ részben erre az értékes vízkészletre támaszkodik. A termál- és gyógyvizekre épülõ turizmus fejlesztését a Dél-Alföldi és az Észak-Alföldi Régió számos települése a gazdasági fejlõdés egyik kulcsterületének tekinti. További, más jellegû lehetséges veszélyforrásnak tekinthetõk a korábbi tevékenységek által okozott szennyezések. A szennyezett területek országos számbavétele, a környezeti veszély mértékének elbírálása, a helyszínek kármentesítése folyamatos tevékenység. A földtani közeg felsõ rétege, a talaj minõségi állapota országos mértékben jó, és nemzetközi összehasonlításban is kedvezõ. Az eltérõ intenzitású, de lassan ismét emelkedõ vegyszerhasználat hatása elsõsorban a kiterjedt mezõgazdasági mûvelésû területtel rendelkezõ Közép-Dunántúli és a két alföldi régióban várható. A víz- és szélerózió az ország területének 40%-án, az Észak-Magyarországi, valamint a három dunántúli régió érzékeny területein okoz talajpusztulást. A savanyodás elsõsorban a Nyugat-Dunántúli és az Észak-Magyarországi Régióban, valamint a Dél-Alföldi Régió DK-i részén, a másodlagos szikesedés az Észak- Alföldi Régióban jelentkezik. Az ország változatos, nemzetközi összehasonlításban is kiemelkedõ természeti és táji értékeinek megóvását valamennyi tervezési-statisztikai régióban védetté nyilvánított területek, illetve az azokat is magukba foglaló ökológiai hálózatok biztosítják. Az ivóvízellátás, a szennyvízelvezetés és -tisztítás, valamint a hulladékgazdálkodás fejlesztése valamennyi régióban szükséges, amelyhez a beruházási igényeket a területegység jelenlegi közmûellátottsága, településszerkezete és egyéb jellemzõi figyelembevételével kell meghatározni. Noha a vízellátó hálózat kiépítése minden régióban közel teljes körû, a szolgáltatott ivóvíz új minõségi elõírásainak megfelelõen a nyersvizet új tisztítási eljárásokkal kell kezelni. Az Ivóvízminõség-javító Program alapján

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes